L’Ajuntament de Burjassot amplia en 57% els emplaçaments per a la col·locació de publicitat electoral
2025-07-24

L’Ajuntament de Burjassot ha ampliat en un 57% els emplaçaments per a la col·locació de publicitat electoral per als comicis que se celebraran el pròxim 24 de maig. Durant les passades eleccions locals de 2011, el municipi de Burjassot comptava amb 18 punts i un total de 155 cartelleres, enguany, passarà a tenir un total de 29 punts d’exposició que sumen 243 cartelleres, és a dir, augmenta en 88 cartelleres i 10 punts d’exposició.

Aquesta mesura pretén en tot moment evitar la proliferació indiscriminada de llocs en els quals les formacions polítiques situen la seua publicitat i d’aquesta forma, augmentar els espais perquè en tots els punts del municipi puguen veure’s, sense cap tipus de problema, per part dels veïns i siguen accessibles a tothom. El manteniment i la neteja, així com no enterbolir la imatge de la pròpia ciutat són també objectius d’aquesta mesura, que suposa un important esforç de col·locació de tots aquests punts d’exhibició per part de l’Ajuntament.

Tota aquella publicitat que se situe fóra d’aquests punts determinats per l’Ajuntament serà retirada. Així mateix, dins dels espais i llocs posats a la disposició de les formacions polítiques durant la campanya electoral es troben cinc espais a l’aire lliure i cinc instal·lacions cobertes, en les quals es podran realitzar els actes que es consideren per les formacions polítiques prèvia reserva dels mateixos i d’acord a la legalitat vigent. Així mateix, l’Ajuntament no ha reservat cap lloc per a la col·locació de pancartes ni cartells penjats o pals o fanals pel sistema anomenat de banderoles.